Ofisial

An ofisial, pe ar vikel-barner, a zo ur barner eus an Iliz. En deiz a hiziv e kas e garg en anv an eskob. Bez e c’hell hen ober e meur a eskopti war un dro.

An ofisialded a zo anv ar garg hag anv lez-varn an ofisial.

Hervez kanon 1420 § 4 eus Lezenn gwir kanoneg, e rank an ofisial bezañ ur beleg, doktor pe aotreet war gwir an Iliz, tregont vloaz dezhañ d’an nebeutañ.

Aferioù dimeziñ eo a ra danvez labour pennañ an ofisial hiziv an deiz, pa vez da embann nullentez ar briedelezh. Koulskoude e c’hell bezañ kinniget dezhañ an holl aferioù, hervez gwir kanonek an Iliz katolik.

Istor
Sant Erwan (Erwan Helouri Gervarzhin) a zo unan eus brudetañ ofisialed (barnerien an Iliz), en  kantved, en eskopti Roazhon da gentañ, hag en eskopti Treger da c’houde.

Ofisial Roazhon
Ofisial Roazhon a zo barner an Iliz a ren Ofisialded Roazhon. E 1974 e voe savet e Roazhon Ofisialded etreeskoptiel Breizh, evit eskoptioù Gwened, Kemper, Sant-Brieg hag arc'heskopti Roazhon. E 2011 e voe kresket Ofisialded etreeskoptiel Roazhon evit ar broviñs a Iliz a-bezh, gant eskopti Naoned, hag eskoptioù Añje, Ar Mañs, Laval, ha Luçon ouzhpenn re Vreizh.
Ofisial Roazhon zo anvet d’e garg gant an nav eskob eus ar broviñs.

Roll an Ofisialed Roazhon A-raok ar c'honkordad, gwelit L'Evêque de Rennes et ses auxiliaires : Officiaux de Rennes, war lec'hienn infobretagne.com

Bloavezhioù  Ofisial1974–1994Pierre Priou, chaloni eus eskopti Roazhon1994–2008Jean Basset, chaloni eus eskopti Sant-Brieg2008–2017Michel Penn, beleg eus eskopti Kemper2017–Hervé Queinnec, beleg eus eskopti Kemper

Notennoù

Rummad:Iliz katolik roman
Rummad:Gwir
Rummad:Justis